b'\n_START_ARTICLE_\nEsad Ribi\xc4\x87\n_START_PARAGRAPH_\nEsad T. Ribi\xc4\x87 (Zagreb 1972.)  hrvatski crta\xc4\x8d stripa\n_START_SECTION_\n\xc5\xbdivotopis\n_START_PARAGRAPH_\nZavr\xc5\xa1io je \xc5\xa0kolu za primijenjenu umjetnost i dizajn u Zagrebu, smjer grafi\xc4\x8dki dizajn. Stripom i ilustracijom po\xc4\x8dinje se baviti po\xc4\x8detkom 90-tih crtaju\xc4\x87i stripove i ilustracije za Plavi zabavnik i horor strip Gespenster za njema\xc4\x8dkog izdava\xc4\x8da Bastei. Radio je u Zagreb filmu kao animator filmova Malih lete\xc4\x87ih medvjedi\xc4\x87a, \xc5\xa0egrta Hlapi\xc4\x87a, Ad astra i drugih. U Hrvatskoj je napravio serijal od 14 naslovnica za Algoritam: serijal o Milesu Vorkosiganu autorice Lois McMaster Bujold, te 3 naslovnice za knjige Georga R.R. Martina.\n_START_SECTION_\nStripovi za ameri\xc4\x8dke izdava\xc4\x8de\n_START_PARAGRAPH_\n1996. po\xc4\x8dinje suradnju s ameri\xc4\x8dkim izdava\xc4\x8dem Antarctic Pressom iz Teksasa, za koje je radio nekoliko godina. Edvin Biukovi\xc4\x87 preporu\xc4\x8dio ga je urednicima DC/Vertiga, i do\xc5\xa1ao je poziv prvo iz Marvela, a onda i iz DC/Vertiga.'